सैयदना साहब ने दी ब्याज से दूर रहने की सलाह
बोहरा समाज के 53वें धर्मगुरु डॉ. सैयदना आलीकदर मुफद्दल सैफुद्दीन मौला ने शुक्रवार को नई मसजिद का इफ्तेताह (लोकार्पण) किया। मसजिद का नाम जेनी मसजिद रखा। शहर की जमाली मसजिद में हुई वाअज में सैयदना साहब ने फरमाया कि ऐ ऐहलेवला ऐ मनावर आज तुम सब बुरहानुद्दीन मौला की दुआ से आबाद शाद हो। खुदा तुम्हारे व्यापार और रोजगार में बरकत अता करे, तुम्हारी हर उम्मीद पूरी करे। तुम सब आपस मे मिलजुलकर रहना। अच्छे शहरी बनना और स्वच्छता का ध्यान रखना। स्वच्छता अभियान में सहयोग करना देश के प्रति वफादार रहना और राष्ट्र की उन्नति में सहयोग करना।
सुबह 10.30 बजे शहर की जमाली मसजिद में हुई वाअज में ही मौला ने नवीन मसजिद का इफ्तेताह किया तो मौला मुबारक-मौला मुबारक से जमाली मसजिद गूंज उठी। मौला ने वाअज में 52वें धर्मगुरु सैयदना मोहम्मद बुरहानुद्दीन मौला के माजुन के पद पर रहते हुए 1995 में उनके एक दिनी सफर का भी जिक्र किया।
ब्याज की बुराई से दूर रहें-मीडिया प्रभारी इब्राहिम रिजवी, अली असगर ने बताया मौला ने वाअज में कहा ब्याज की बुराई से दूर रहना। बिना ब्याज के व्यापार के लिए आपने शहर की कर्जन हसना स्कीम में 32 लाख रु. दिए। वाअज में मोहम्मद रसुल्ललाह, मां फातेमा, अली मुश्किलकुशा, इमाम हसन की शहादत पढ़ी। सैयदना साहब ने इमाम हुसैन की शहादत पढ़ी तो समाजजन ने मातम किया। वाअज के बाद जुमआ की नमाज पढ़ाई एवं नगर सहित देश के खुशहाली एवं तरक्की की दुआएं कीं। नमाज बाद समाजजन की कदमबोशी हुई। शाम 4 बजे नवीन जेनी मसजिद के कार्यक्रम में शामिल हुए। विधायक रंजना बघेल, नपा अध्यक्ष राजकुमार जैन, भाजपा मंडल अध्यक्ष शांतिलाल पाटीदार, समीरमल जैन ने सिंघाना रोड पर स्वागत किया।
मनावर. समाजजन का अभिवादन स्वीकार करते धर्मगुरु डॉ. सैयदना आलीकदर मुफद्दल सैफुद्दीन मौला।
लोकार्पण
hin_Deva hin_Deva hin_Deva hin_Deva mar_Deva mai_Deva